Θαντ ΜακΦάντεν

Ο **Θάντους Ντεγουέιν ΜακΦάντεν Τζούνιορ** (αγγλικά: Thaddus Dewayn McFadden Jr.) (γενν. 29 Μαΐου 1987) είναι Αμερικανός, πολιτογραφημένος Γεωργιανός, επαγγελματίας καλαθοσφαιριστής, ο οποίος αγωνίζεται ως πόιντ γκαρντ/σούτινγκ γκαρντ για την ΚΜ Μούρθια.

## Κολεγιακή σταδιοδρομία
Ο ΜακΦάντεν ξεκίνησε την καριέρα του στην κολεγιακή καλαθοσφαίριση στο Κομητειακό Κοινοτικό Κολλέγιο του Αγίου Κλερ, όπου ήταν ο κορυφαίος των Σκίπερς στο σκοράρισμα σε κάθε μία από τις δύο σεζόν του, με μέσο όρο πάνω από 23 πόντους και 4 ασίστ ανά παιχνίδι, ως δευτεροετής φοιτητής.

Μετά από δύο χρόνια στο Κομητειακό Κοινοτικό Κολλέγιο του Αγίου Κλερ, ο ΜακΦάντεν μεταγράφηκε στους Φέρμοντ Στέιτ Φάιτινγκ Φάλκονς (2η Κατηγορία NCAA), όπου είχε μέσο όρο 25,4 πόντους ως τελειόφοιτος και ήταν δεύτερος στη χώρα (2η Κατηγορία) στο σκοράρισμα.

## Επαγγελματική σταδιοδρομία
Αφού δεν επιλέχθηκε στο NBA Ντραφτ του 2009, ο ΜακΦάντεν εντάχθηκε στην τσεχική Σλουνέτα Ούστι ναντ Λαμπέμ. Έμεινε στον σύλλογο μέχρι το 2012, όντας ένας από τους πρώτους σκόρερ της ομάδας. Κατά τη διάρκεια της σεζόν 2011–12, ο ΜακΦάντεν ανακηρύχθηκε ο Παίκτης της Χρονιάς στο Πρωτάθλημα Τσεχίας, από τον ιστότοπο Eurobasket.com.

Την επόμενη σεζόν, ο ΜακΦάντεν εντάχθηκε στη γερμανική Φάντομς Μπράουνσβαϊγκ. Λόγω των κακών εμφανίσεων του, δόθηκε δανεικός από τη γερμανική ομάδα, στην προηγούμενη ομάδα του, Ούστι ναντ Λάμπεν, μέχρι το τέλος της σεζόν.

Στις 13 Ιουλίου 2013, εντάχθηκε στον ΑΠΟΕΛ του Πρωταθλήματος Κύπρου. Με τον ΑΠΟΕΛ, ο ΜακΦάντεν κατέκτησε το πρωτάθλημα και ήταν ο κορυφαίος του πρωταθλήματος στα κλεψίματα. Στις 18 Οκτωβρίου 2014 υπέγραψε με την ΑΕΚ Λάρνακας. Έμεινε στην ΑΕΚ Λάρνακας μέχρι το 2016, όπου κέρδισε δύο Πρωταθλήματα Κύπρου, ένα Σούπερ Καπ Κύπρου, και αναδείχθηκε Παίκτης της Χρονιάς του Πρωταθλήματος Κύπρου, από τον ιστότοπο Eurobasket.com, το 2016.

Στις 30 Ιουνίου 2016, ο ΜακΦάντεν υπέγραψε με γαλλική ΣΛΟΚ Νανσί Μπασκέτ. Στις 27 Δεκεμβρίου 2016, ο αποχώρησε από τη Νανσί και υπέγραψε με τον Π.Α.Ο.Κ.

Στις 19 Αυγούστου 2017, υπέγραψε με την ΚΚ Κάρπος Σοκόλι της Βόρειας Μακεδονίας. Στις 20 Νοεμβρίου 2017 αποχώρησε από την Κάρπος Σοκόλι λόγω οικονομικών προβλημάτων και υπέγραψε με τον Γ.Σ. Κύμης, με τον οποίο έκανε μια δυναμική σεζόν, έχοντας κατά μέσο όρο 17,7 πόντους, 4 ασίστ και 2,9 ριμπάουντ ανά αγώνα. Στις 3 Ιουλίου 2018, εντάχθηκε στην κινέζικη Τσονγκτσίνγκ Σανχάι Λανλίνγκ για το υπόλοιπο της σεζόν.

Στις 17 Ιουλίου 2018, υπέγραψε μονοετές συμβόλαιο με την ισπανική Ιμπεροστάρ Τενερίφης.

Στις 3 Αυγούστου 2018, ο ΜακΦάντεν σημείωσε 61 πόντους (ρεκόρ καριέρας), με 14 τρίποντα (ρεκόρ καριέρας), σε μια νίκη με 149-121 επί των Μπεϊτζίνγκ Μπακς.

Στις 8 Μαρτίου 2019, ο ΜακΦάντεν υπέγραψε με την Ζουβεντούτ Μπαδαλόνα για το υπόλοιπο της σεζόν 2018-2019.

Την 1η Αυγούστου 2019, υπέγραψε μονοετές συμβόλαιο με την ΚΜ Σαν Πάμπλο Μπούργος. Αφού είχε μέσο όρο 12,3 πόντους ανά παιχνίδι, ανανέωσε το συμβόλαιο με την ομάδα στις 17 Αυγούστου 2020.

Με την Μπούργκος, ο ΜακΦάντεν κέρδισε το Μπάσκετμπολ Τσάμπιονς Λιγκ 2019–20, αφού η Μπούργκος νίκησε την Α.Ε.Κ. στον τελικό. Ηγήθηκε της Μπούργκος τόσο στο σκοράρισμα όσο και στις ασίστ, με 18 πόντους και 5 ασίστ, στο παιχνίδι του τίτλου. Ως εκ τούτου, ο ΜακΦάντεν ονομάστηκε ο Πολυτιμότερος Παίκτης του Final Eight.

Την 1η Ιουλίου 2021, υπέγραψε με την ΚΜ Μούρθια.

## Εθνική ομάδα
Ο ΜακΦάντεν είναι μέλος της Εθνικής Γεωργίας, καθώς απέκτησε το δικαίωμα ύστερα από πολιτογράφησή του. Έκανε το ντεμπούτο του σε μια μεγάλη διοργάνωση στο Ευρωμπάσκετ του 2022, που συνδιοργάνωσε η Γεωργία, έχοντας κατά μέσο όρο 15 πόντους ανά αγώνα.

Βοήθησε επίσης τη Γεωργία να προκριθεί στο πρώτο της Παγκόσμιο Κύπελλο το 2023, στο οποίο και αγωνίστηκε.

## The Basketball Tournament (TBT) (2017–σήμερα)
Το καλοκαίρι του 2017, ο ΜακΦάντεν έπαιξε στο The Basketball Tournament, που προβλήθηκε στο ESPN, για την ομάδα The Pearl 31's. Αγωνίστηκε για το έπαθλο των 2 εκατομμυρίων δολαρίων και για τους The Pearl 31's σημείωσε 22 πόντους και άρπαξε 5 ριμπάουντ, στην ήττα του πρώτου γύρου από την Armored Athlete, με 119–74.

## Παραπομπές


## Εξωτερικοί σύνδεσμοι
* Μπάσκετ-Προφίλ Αναφοράς
* Προφίλ στη FIBA (κέντρο παιχνιδιών)
* Προφίλ στο FIBA Europe
* Προφίλ στο Champions League
* Προφίλ στο RealGM.com
* Προφίλ στο Eurobasket.com
* Προφίλ στην Basket League (αγγλικά)
* Προφίλ στην Basket League 
* Προφίλ στην Pro A Γαλλίας (γαλλικά)
* Προφίλ στο Πρωτάθλημα Τσεχίας (τσέχικα)
* Βιογραφικό στους Fairmont State Falcons
* Λογαριασμός Twitter
* Προφίλ στο Ballers Abroad

Κατηγορία:Αμερικανοί καλαθοσφαιριστές
Κατηγορία:Γεωργιανοί καλαθοσφαιριστές
Κατηγορία:Πολιτογραφημένοι πολίτες της Γεωργίας
Κατηγορία:Πολιτογραφημένοι καλαθοσφαιριστές
Κατηγορία:Πόιντ γκαρντ
Κατηγορία:Σούτινγκ γκαρντ
Κατηγορία:Καλαθοσφαιριστές Ευρωμπάσκετ 2022
Κατηγορία:Καλαθοσφαιριστές Παγκοσμίου Κυπέλλου 2023
Κατηγορία:Καλαθοσφαιριστές Πρωταθλήματος Τσεχίας
Κατηγορία:Καλαθοσφαιριστές Λέβεν Μπράουνσβαϊγκ
Κατηγορία:Καλαθοσφαιριστές Πρωταθλήματος Γερμανίας
Κατηγορία:Καλαθοσφαιριστές ΑΠΟΕΛ
Κατηγορία:Καλαθοσφαιριστές Πρωταθλήματος Κύπρου
Κατηγορία:Ξένοι καλαθοσφαιριστές στην Κύπρο
Κατηγορία:Καλαθοσφαιριστές ΑΕΚ Λάρνακας
Κατηγορία:Καλαθοσφαιριστές Νανσί Μπασκέτ
Κατηγορία:Καλαθοσφαιριστές Πρωταθλήματος Γαλλίας
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Α1 Εθνικής Ελλάδας
Κατηγορία:Ξένοι καλαθοσφαιριστές στην Ελλάδα
Κατηγορία:Καλαθοσφαιριστές Γ.Σ. Κύμης
Κατηγορία:Καλαθοσφαιριστές ΚΜ 1939 Κανάριας
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές Μπανταλόνα
Κατηγορία:Καλαθοσφαιριστές Σαν Πάμπλο Μπούργος
Κατηγορία:Καλαθοσφαιριστές Μούρθια